{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga uredbe o standardu kakovoće voda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marijan Katalenić","NACRT PRIJEDLOGA UREDBE O STANDARDU KAKVOĆE VODA","Prije svega u tekstu se miješaju različiti nazivi za isti pojam. Standard i norma. Norma se pojavljuje u prilozima. To bi trebalo uskladiti.\n Također nije jasno što se podrazumijeva pod kakvoćom vode jer ista nije nigdje definirana. Kakvoća po mome poimanju se odnosi na vodu u izvornom stanju koji je zapravo nulto stanje i po sastavu i po onečišćenju za poziciju gdje se mjeri ili ocjenjuje stanje vode.. Kada se ta\" kakvoća \" naruši, voda zagadi i konstatira se poremećaj eko sustava, trebalo bi uvesti pojmove opasnosti i rizika koji proizlaze iz toga. Znači u konačnici je narušena SIGURNOST voda kako sama po sebi tako i za okoliš. Znam da se kakvoća voda uobičajeno koristi u toj branši ali to je pojam koji odskače od opće definiranih pojmova kao što je opasnost i sigurnost.  Utvrđivanjem opasnosti ( biološki, kemijski i fizikalni čimbenici) utvrđuje se ili procjenjuje sigurnost  eko sustava i u konačnosti utjecaja na čovjeka.\nTakođer kada se navode određene vrste voda nije uvijek jasno radi li se o slatkim ili slanim vodama pa bi to trebalo barem sa zvjezdicom i fus notom objasniti.\nSretno!","Primljeno na znanje"," Pojmovi „standard“ i „norma“ prate izričaj Okvirne direktive o vodama s kojom se nacrt prijedloga uredbe usklađuje. U prilozima se spominju „normativne definicije“ (engl. Normative definitions) i standardi za praćenje elemenata kvalitete (eng. Standards of monitoring of quality elements).\nKakvoća vode je općenit pojam. Njena kakvoća propisana je ovisno o namjeni vode, npr. kakvoća vode za ljudsku potrošnju, osim kakvoće vode iz članka 100. Zakona o vodama (NN 66/19), uređuje se posebnim zakonom; kakvoća prirodnih mineralnih voda, prirodnih izvorskih voda i stolnih voda koje se stavljaju na tržište u bocama i drugoj ambalaži uređuje se propisima o hrani; kakvoća vode za kupanje propisana je Uredbom o kakvoći vode za kupanje (NN 51/14).\nNadalje, stručni nositelj smatra da je nacrtom prijedloga uredbe o standardu kakvoće voda jasno propisano na koje vode se ista odnosi."]